Drie sterf na gaslekkasieŉ Man en twee kinders is dood na ŉ vermoedelike gaslekkasie by hul huis in Grassy Park in Kaapstad. Vanessa Jackson, woordvoerder van ER24, sê die drie ander gesinslede, twee volwassenes en ŉ kind, het oorleef en is in ŉ kritieke toestand in die hospitaal. Jackson sê paramedici het die ses gesinslede in die huis gevind en dadelik mond-tot-mond-asemhaling begin toepas. Die man en twee kinders is op die toneel dood verklaar. Die ander drie gesinslede is op lewensondersteunende masjiene geplaas en na ŉ nabygeleë hospitaal geneem vir verdere behandeling.